**Mārcienas pagasta**

**Kausa izcīņa novusā**

NOLIKUMS

**Mērķis un uzdevumi**

* Popularizēt novusa spēli Mārcienas pagastā un Madonas novadā;
* Noskaidrot labākos novusa spēlētājus;
* Saturīgi pavadīt savu brīvo laiku.

**Vieta un laiks**

* Sacensības notiek 09.04.2022 Mārcienas sporta zālē (Meža ielā 20).
* Sacensību sākums plkst. 10.00;
* Pieteikšanās sacensību dienā no plkst. 9:30 līdz 9:50.

**Sacensību vadība**

* Sacensības organizē un vada Mārcienas pagasta pārvaldes sporta darba organizators Jevgenijs Tarasovs.

**Sacensību dalībnieki**

* Sacensībās var piedalīties jebkurš Mārcienas pagasta un Madonas novada iedzīvotājs un cits spēlēt gribētājs;
* Dalībnieki paši ir atbildīgi par savu veselības stāvokli un drošību;
* Dalībnieki tiek iedalīti 2 vecuma grupās: 1) līdz 17 gadu vecumam 2) no 18 gadu vecuma.

**Sacensību noteikumi un vērtēšana**

* Sacensības novusā notiek pēc LNF apstiprinātiem noteikumiem: <http://www.novuss-lnf.lv/novusa-speles-noteikumi>
* Spēlētāji tiks sadalīti apakšgrupās. Spēlētāju skaits vienā apakšgrupā ir atkarīgs no kopējā sacensību dalībnieku skaita, apakšgrupu izloze notiks sacensību dienā.
* Apakšgrupu spēles notiek pēc riņķa sistēmas - katrs ar katru. Spēles setu skaitu noteiks tiesnesis spēles dienā. Par uzvaru spēlē dalībnieks saņem 2 punktus, par neizšķirtu 1 punktu, par zaudējumu vai neierašanos uz spēli – 0 punktus;
* Uzvar dalībnieks ar lielāko kopējo punktu summu;
* Ja vienāds punktu skaits 2 dalībniekiem, tad augstāka vieta ir dalībniekam, kuram ir labāks savstarpējās spēles rezultāts;
* Ja vienāds punktu skaits 3 dalībniekiem, tad vērtē visu apakšgrupas spēļu zaudēto un uzvarēto setu attiecību;
* Visus strīdus un domstarpības izšķir galvenais tiesnesis;
* Galvenajam tiesnesim ir tiesības mainīt sacensību nolikumu sacensību dienā;
* **Sporta zālē atrasties atļauts tikai tīros sporta apavos, čībās vai zeķītēs.**

**Apbalvošana**

* Apbalvošana notiek sacensību dienā pēc rezultātu apkopošanas;
* Sacensību 1.-3.vietu ieguvējus jauniešu un pieaugušo grupās apbalvo ar diplomiem, kausiem un pārsteiguma balvām;